Hêrişê vera Şingalî rojanê peyênan de zêdîyayî. 7ê kanûne de hêrişê dewleta tirke de Hemserekê Konseya Rayberdişî ya Îdareyê Xoserî yê Şingalî Merwan Bedelî şehîd bibi. Vizêr zî dewleta tirke bînaya Meclîsê Şarî yê Xanesorî daye bombayan ver.
Îdareyê Xoserî yê Şingalî vera bêvengîya hukmatê Iraqî ya serê hêrişanê dewleta tirke bi tûjî şermezar kerde. Îdareyê Xoserî da zanayene ke hînî Şingal de yew hukmê Hukmatê Iraqî nêmendo ke nêeşkeno Şingalî bipawo. Îdareyê Xoserî vizêr bi nuşteyî hişyar kerd ke wa pêro dezgehê hukmatê Iraqî û dewletanê mîyanneteweyîyan ewro Şingal de anêbê.
Îdareyê Xoserî waşt ke têna nêweşxane û dibistanî akerde bibê.
Goreyê agahîyanê verênen ewro zafê dezgehanê hukmatê Iraqî dest pê karî nêkerdo.
